**Y CYNGOR DYSGU DIGIDOL CENEDLAETHOL
DYDD IAU 12 TACHWEDD 2020**

**CYFARFOD AR MICROSOFT TEAMS**

**Yn bresennol:**

Chris Britten (Cadeirydd) (CB)

Gary Beauchamp (GB)

Kay Morris (KM)

Alison Howells (AH)

Dilwyn Owen (DO)

Alyson Nicholson (AN)

Hannah Mathias (HM)

Paul Watkins (PW)

Maldwyn Pryse (MP)

**Ymddiheuriadau:**

Mike Jones (MJ)

Ruth Conway (RC)

**Swyddogion:**

Chris Owen (CO)

Kevin Palmer (KP)

**Siaradwr Gwâdd:**

Mark Jones (Mark J)

Marian Jebb (Marian J)

**Ysgrifenyddiaeth:**

Rachel Broad (RB)

1. **Croeso a Chyflwyniadau**
	1. Croesawodd CB bawb a oedd yn bresennol yn y cyfarfod. Ymddiheuriadau gan MJ a RC.
2. **Cofnodion y cyfarfod blaenorol**
	1. Trafodwyd cofnodion y cyfarfod diwethaf a chytunwyd arnynt fel adlewyrchiad cywir o’r cyfarfod.
	2. Awgrymodd GB y dylid cytuno ar gofnodion cyn y cyfarfodydd canlynol yn y dyfodol.
	3. Cariwyd llawer o gamau gweithredu ymlaen o’r cyfarfod diwethaf ac maent yn parhau ar waith;

*Cam Gweithredu 6: KP i hwyluso cydweithio rhwng GB a’r Tîm Polisi Ymchwil*

*Cam Gweithredu 7: KP i wahodd GB i weithio a diffiniadau o Ddysgu Cyfunol*

*Cam Gweithredu 11: MF i gadw mewn cysylltiad â HM ynghylch cydweithio.*

*Cam Gweithredu 15: GB i rannu dolenni i ddogfennau sy’n cynnwys yr ymadrodd ‘sgiliau digidol’ gyda KP er mwyn eu hadolygu*

1. **Cynllunio dysgu o bell anghydamserol**
	1. Cyflwynodd KP drosolwg o ddysgu o bell anghydamserol.
	2. Modiwlau e-ddysgu yn cael eu datblygu, i’w rhyddhau ddiwedd mis Tachwedd, yn cael eu hategu gan ddull systematig o gynllunio dysgu o bell anghydamserol o’r enw Cydweithfa Cynllunio Dysgu Cymru.
	3. Bydd KP yn adrodd yn ôl ar sylwadau aelodau ar ddysgu cydamserol i’w chydweithwyr i sicrhau nad oes neb yn cael yr argraff nad yw dysgu cydamserol yn cael ei ystyried.
	4. Croesawodd CB waith KP ac mae’r tîm ehangach wedi bod yn gweithio ar gysyniad eithaf newydd.
2. **Adnoddau e-ddysgu ar gyfer blynyddoedd arholiadau**
	1. Cyflwynodd KP drosolwg o adnoddau e-ddysgu ar gyfer blynyddoedd arholiadau.
	2. Ffocws ar ddysgwyr sydd wedi’u heffeithio waethaf gan COVID-19 mewn blynyddoedd arholiadau ac adnoddau i gefnogi eu dysgu. Canolbwyntio’n bennaf ar TGAU a Safon Uwch, a chymwysterau CBAC.
	3. Wedi cynnal archwiliad sylweddol o’r hyn sydd eisoes yn bodoli yn y system, h.y. Hwb/ Bitesize. Awgrymodd ysgolion bod angen canllawiau adolygu – mae’r cysyniad wedi’i ystyried a chynnwys wedi’i osod mewn ffordd sy’n rhoi ffocws addysgegol ar baratoi dysgwyr ar gyfer arholiadau/asesiadau.
	4. Gofynnodd MP am argaeledd adnoddau yn ddwyieithog - cadarnhaodd KP y byddant yn ddwyieithog, oni bai os nad yw’r arholiadau/asesiadau yn berthnasol i ysgolion cyfrwng Cymraeg.
	5. Roedd y rhain wedi’u llunio’n wreiddiol ar gyfer disgyblion, ond gyda’r cyhoeddiad y bydd arholiadau’n cael eu disodli gan asesiadau, gellir ymestyn eu swyddogaeth i gynnwys cefnogaeth ar gyfer athrawon sy’n gorfod arwain yr asesiadau. Awgrymodd KP y gallai helpu gyda’r her o safoni mewn asesiadau.
	6. Mae KP yn credu mai’r bwriad yw cwmpasu’r holl gwricwlwm arholiadau ac nid dim ond y cwricwlwm addasol ar gyfer eleni.
3. **Y diweddaraf ar Sefydliad Ymchwil, Data a Methodoleg Gymdeithasol ac Economaidd Cymru (WISERD)**
	1. Eglurodd CO bod y Gwasanaethau Gwybodaeth a Dadansoddi wedi pwyso a mesur cyfraddau cymryd rhan mewn dysgu o bell a’r cyswllt rhwng patrymau cymryd rhan a nodweddion myfyrwyr.
	2. Cyflwynodd WISERD gynnig am gyllid Sêr Cymru - amlinellodd y Datganiad o Ddiddordeb 4 prif gwestiwn;
* *Sut mae patrymau dysgu digidol yn ôl mathau o ysgolion a’r ddaearyddiaeth wedi newid yn sgil y pandemig Covid-19;*
* *Pa anghydraddoldebau mewn dysgu digidol sydd wedi dod i’r amlwg yn ystod y pandemig Covid-19;*
* *Beth mae data Hwb yn ei ddweud wrthym am ddysgu gartref yn y cyfnod cyfredol;*
* *Sut gellir defnyddio platfform Hwb i ddarparu diweddariadau pellach i Lywodraeth Cymru wrth iddynt ddatblygu eu Cynllun Parhad Dysgu.*
	1. Ni chafwyd llawer o ganfyddiadau mewn gweithdy cychwynnol . Ers hynny, mae CO wedi cyfarfod tîm WISERD sydd bellach yn canolbwyntio ar ddau brif gwestiwn;
* *Sut mae patrymau defnydd Hwb wedi newid wrth i ysgolion gau;*
* *Oes patrymau defnydd sy’n gysylltiedig â nodweddion rhanbarthol, ysgol neu’r corff myfyrwyr?*
	1. Roedd CO am egluro sylwadau cynharach GB ar 99% o ddefnydd Hwb. Ers cyflwyno Hwb ar-lein yn 2013, mae ffigurau mympwyol wedi’u defnyddio i nodi ymgysylltiad ysgolion (byddai 10 mewngofnodiad y mis ar blatfform Hwb yn nodi bod ysgol yn ymgysylltu’n frwd). Mae 99% o ddefnydd Hwb wedi’i seilio ar hyn.
	2. Roedd GB am ddwyn hyn i sylw’r grŵp gan ei fod yn teimlo bod cynrychiolaeth Hwb o’r ystadegyn hwn yn negyddol a bod y dadansoddi yn llawer rhy syml.
	3. Mae Hwb yn defnyddio’r setiau data o dueddiadau defnydd a lle mae/nad yw ysgolion yn ymgysylltu gyda’r platfform, mae’r tîm yn gweithio gyda chydweithwyr mewn consortia rhanbarthol i dargedu’r ysgolion hynny - mae’n ddull ymatebol iawn ac yn diwallu anghenion presennol tîm Hwb.

*Cam Gweithredu 1: CO/KP i drafod ailystyried cwmpas y gwaith hwn.*

1. **Taith Dysgu Proffesiynol a Thaith Dysgu Proffesiynol Digidol**
	1. Cyflwynodd Mark J drosolwg o’r Daith Dysgu Proffesiynol a’r Daith Dysgu Proffesiynol Digidol.
	2. Mae’r Daith Dysgu Proffesiynol yn ymwneud â chyfuno gwahanol fodelau amrywiol yn un model unigol a chefnogi ysgolion gydag adnoddau i’w defnyddio mewn Diwrnodau HMS Proffesiynol Cenedlaethol.
	3. Mae 19 astudiaeth achos yn dangos sut mae ysgolion wedi mynd i’r afael â gwahanol rannu o’r Daith Dysgu Proffesiynol. Maent yn canolbwyntio ar ‘pam a sut’ yn hytrach na ‘beth’ oeddynt yn ei wneud. Mae ail ran y prosiect yn gobeithio llunio 40-50 o restrau chwarae.
	4. Gyda datblygiad y Fframwaith Cymhwysedd Digidol, roedd angen rhywbeth i gwmpasu’r agenda digidol ehangach fel seilwaith ysgolion; e-ddiogelwch; datblygiad staff; dysgu proffesiynol ac ati.
	5. Bydd y Daith Dysgu Proffesiynol Digidol yn fodel trosfwaol a gefnogir gan adnodd hunanwerthuso 360 Digi Cymru a chyfres o adnoddau i gefnogi ysgolion gyda’r agenda digidol ehangach. Bydd 360 Digi Cymru yn cael ei integreiddio gyda 360 Safe Cymru i lunio set adnoddau 360 Cymru.
	6. Y camau nesaf – bydd strwythur bras y wefan yn cael ei wneud yn gynnar ym mis Rhagfyr gyda’r bwriad o lansio o gwmpas 5 Chwefror cyn Diwrnod Defnyddio’r Rhyngrwyd yn Fwy Diogel ar 9 Chwefror.
	7. Tynnodd HM sylw ar lawer o waith tebyg yn y sector AB ac achosion posibl o ddyblygu ymdrechion.

*Cam Gweithredu 2: Mark J/Marian J i gydweithio ar dir cyffredin yn Digidol 2030 a’r Daith Dysgu Proffesiynol Digidol.*

1. **Ôl-16 – Digidol 2030**
	1. Cyflwynodd Marian J drosolwg o Digidol 2030.
	2. Mae gan y fframwaith berchnogaeth gan y sector ac mae’n darparu gweledigaeth a rennir ar gyfer yr hyn y dylai dysgu digidol fod; sut ddylai edrych, gyda chyfres o nodau ac amcanion lefel uwch.
	3. Dechrau cynllunio ar gyfer y dyfodol a symud at fodel mwy cynaliadwy, gan ystyried yr hyn sydd wedi’i ddysgu dros y misoedd diwethaf. Datblygu cynnig mwy cyson o ansawdd uchel ar gyfer dysgu cyfunol gan adeiladu ar yr hyn sydd eisoes ar waith. Mae posibilrwydd o weithio gyda dull mwy cydweithredol a byddwn yn trafod hyn gyda’r sector yn y misoedd nesaf.
	4. Hysbysodd AN y grŵp ei bod newydd gwblhau’r cwrs addysgeg ddigidol ar gyfer darparwyr Dysgu Seiliedig ar Waith ac yn ystyried a oedd unrhyw fudd mewn addasu’r cwrs i fagu hyder a chymhwysedd athrawon sydd wedi’u llethu gan yr amgylchedd sydd ohoni.
	5. Mae nifer o brosiectau eraill ar waith - arolwg cipolwg profiad digidol i’r 3 prif sector Ôl-16 i holi staff a myfyrwyr am eu profiadau a’u disgwyliadau. Bydd yr ymatebion yn cael eu crynhoi i gael barn y sector a chyflwr y genedl. Bydd yn helpu i nodi blaenoriaethau/datrysiadau yn y dyfodol.
	6. Tynnodd HM sylw at rai prosiectau ychwanegol a gyllidir gan y Gronfa Datblygu Proffesiynol. Mae HM yn rhan o Addysgeg Uwch a Dysgu Cyfunol, a bydd y cynnwys yn cael ei osod ar Hwb. Mae Bydoedd Rhithwir ar gyfer Addysgu yn bod hefyd. Mae’n bwysig bod yn ymwybodol bod hyn yn digwydd er mwyn osgoi ailddyfeisio’r olwyn.
	7. Tynnodd CO sylw at yr her i sicrhau nad yw’r grwpiau craffu rydym yn delio â nhw yn gweld dysgu cyfunol fel rhoi dyfeisiau yn nwylo dysgwyr, yn hytrach na newid mewn diwylliant. Mae’r ochr bolisi yn croesawu unrhyw beth y gellir ei wneud i ledaenu’r neges.
2. **Diweddariadau gan aelodau ar waith gydag arweinwyr polisi**
	1. Roedd CB am gofnodi’r gydnabyddiaeth bod y gwaith y mae CO a’i dîm wedi bod yn ei wneud wedi bod yn anhygoel.
	2. Eglurodd CO fod y tîm wedi sicrhau £80 miliwn dros ddwy flynedd ariannol i gefnogi seilwaith ysgolion. Mae hynny’n gyfwerth â mwy na 300,000 o ddarnau o seilwaith rhwydwaith a dros 130,000 o ddyfeisiau. Mae caffael ar lefel genedlaethol wedi arwain ar arbedion o 40% oddi ar werth manwerthu.
	3. Mae defnydd o Hwb yn parhau i gynyddu – sefydlwyd dros 30,000 o ystafelloedd dosbarth ers mis Medi sydd fwy na dwywaith y llynedd i gyd. Cafwyd 2.4 miliwn mewngofnodiad ym mis Hydref a oedd yn cynrychioli cynnydd o 114% ar y flwyddyn flaenorol a 8 miliwn o ymweliadau â thudalennau.
	4. Eglurodd CO bod y tîm Hwb wedi lansio Adobe Spark yn gynt yn y flwyddyn a bod dros 30,000 wedi mewngofnodi ers ei lansio. Mae Hwb hefyd wedi sicrhau cytundeb cenedlaethol gydag Adobe Creative Cloud i gynnig arbedion maint sylweddol i ysgolion.
	5. Bydd tîm Hwb yn lansio *Cadernid Digidol mewn Addysg: cynllun gweithredu* maes o law, gan ymgorffori diogelwch ar-lein a seibergadernid mewn un lle.
3. **Adrodd Gweinidogol**
	1. I gefnogi’r adroddiad Gweinidogol, gofynnir i aelodau gyflwyno paragraff byr ar unrhyw ymgysylltu; myfyrdodau neu sylwadau ar y flwyddyn ddiwethaf. Gellir rhoi adborth i’r Gweinidogion ar unrhyw beth sydd i wneud â’r byd digidol o safbwynt unigol aelodau.

*Cam Gweithredu 3: Anfon cyfraniadau ar gyfer yr adroddiad Gweinidogol at RB/CB erbyn 23 Tachwedd.*

1. **Crynodeb o’r camau gweithredu a’r camau nesaf**

|  |  |  |
| --- | --- | --- |
| Cyf | Perchennog | Cam Gweithredu |
| Camau wedi’u dwyn ymlaen o gyfarfod blaenorol  |
| 6. | KP | Hwyluso cydweithio rhwng GB a’r Tîm Polisi Ymchwil.  |
| 7. | KP | Gwahodd GB i weithio ar ddiffiniadau o Ddysgu Cyfunol.  |
| 11. | MF | Cysylltu â HM ynghylch cydweithio.  |
| 15. | GB | Rhannu dolenni i ddogfennau sy’n cynnwys yr ymadrodd ‘sgiliau digidol’ gyda KP ar gyfer eu hadolygu. |
| Eitem 5 ar yr Agenda |
| 1. | CO/KP | Trafod ailystyried cwmpas y gwaith hwn.  |
| Eitem 6 ar yr Agenda |
| 2. | Mark J / Marian J | Cydweithio: tir cyffredin yn Digidol 2030 a’r Daith Dysgu Proffesiynol Digidol. |
| Eitem 9 ar yr Agenda |
| 12. | Pawb | Anfon cyfraniadau ar gyfer yr adroddiad Gweinidogol at RB/CB erbyn 23 Tachwedd. |